Уҡ (Силәбе өлкәһе)

Уҡ () — Рәсәй Федерацияһының Силәбе өлкәһе Әшә районындағы ҡасаба. Уҡ ауыл биләмәһенең үҙәге. Был ауыл биләмәһенең статусы һәм сиктәре, шулай уҡ үҙәге Силәбе өлкәһенең 2004 йылдың 9 июлендә ҡабул ителгән 239-ЗО һанлы «Әшә муниципаль районының, уның составындағы ҡала һәм ауыл биләмәләренең статусы һәм сиктәре тураһында» Законында билдәләнгәнЗакон Челябинской области от 9 июля 2004 года № 239-ЗО «О статусе и границах Ашинского муниципального района, городских и сельских поселений в его составе»

 Тасуирламаһы 
Уҡ ҡасабаһы тарихи Башҡортостан ерҙәрендә, Башҡортостан сиге буйында урынлашҡан, Әшә ҡалаһының көнбайыш сигендә төйәкләнгән.

Ҡасаба аша Эҫем ҡушылдығы Уҡ йылғаһы аға.

Ул Көрәк, Миңйәр, Әшә, Ләмәҙе, Инйәр йылғалары менән бер рәттән Эҫемдең иң ҙур ҡушылдыҡтары иҫәбенә инә. Ярһыу тау йылғалары ҡушылып Эҫем яҙғыһын ныҡ таша һәм ҡайһы бер йылдарҙа ауыр эҙемтәләр ҙә ҡалдыра. 2002 йылда июнь айындағы көслө ямғырҙар һөҙөмтәһендә Эҫем, Минйәр, Әшә һәм башҡа тораҡ пункттарҙың тәпәш яр буйҙары, автомобиль юлдары, шулай уҡ тимер юл участкаһы ташҡындан зыян күрә, йорт хайуандары һәләк булаhttps://uraloved.ru/mesta/chelyabinskaya-obl/reka-sim Река Сим.

 Халҡы 
 Бөтә Рәсәй халыҡ иҫәбен алыу мәғлүмәттәре буйынса, 2010 йылда ҡасабала халыҡ һаны 1094 кеше тәшкил иткән (569 ҡатын-ҡыҙ һәм 525 ир-ат).

 Инфраструктураһы 
Ҡасабала урта дөйөм белем биреү мәктәбе барКаталог организаций посёлка Ук  // Catalogfactory.ru.

 Этимологияһы 
Уҡ ҡасабаһы исемде үҙе ярында урынлашҡан йылғанан исем алған. "Башҡортостан Республикаһының топонимдар һүҙлеге"ндә йылғаның атамаһы үҙ сиратында «уҡ» тигән атыу ҡоралынан килеп сыҡҡан. Әлеге сығанаҡта бәйән ителеүенсә, ошо уҡ Әшә районында Уҡ тарлауығы ла бар, һәм легендалар унда башҡорт халҡының милли ҡаһарманы Салауат Юлаевтың яугирҙары менән батша ғәскәре араһында алыш булғанын бәйән итәСловарь топонимов Республики Башкортостан — Уфа: Китап, 2002. — Б. 155. — 256 б. — ISBN 5-295-03192-6

 Урамдары 
Ҡасаба урамдары селтәре 20 урамдан тораРегионы России → Челябинская обл. → Ашинский р-н → Ук п..

 Шулай уҡ ҡарағыҙ 
 :ru: Ук (приток Тобола) 
 :ru: Ук (приток Большого Аёва)
 :ru: Ук (приток Хачымара)
 :ru: Ук (приток Охотского моря)

 Иҫкәрмәләр 

Категория:Әшә районы
Категория:Тарихи Башҡортостан ерҙәре топонимикаһы
Категория:Силәбе өлкәһе тораҡ пункттары